Downloaded from YTS.MX
Official YIFY movies site: YTS.MX
Si vau veure els Premis People's Choice,
us vau cansar de veure aquest noi.
Aquest és el single número u ara mateix,
de Ryan King Kerr.
KERR ARRASA ALS PREMIS PEOPLE'S CHOICE
En què treballes?
Estic escrivint una cançó per a la iaia.
Vaig dir que, si guanyava un premi,
li dedicaria una cançó.
Tinc molta feina per fer.
És molt bonic.
Està preocupada per mi per les amenaces.
Sap que, si em protegeix en J. J., no em passarà res.
Que bé que la CIA t'hagi donat vacances.
Sí.
Vaig a pixar. Que vols res?
Una mica d'aigua, quan tornis.
El que vulgui el meu protector.
El que vulgui? Ensenya'm a tocar la guitarra.
Amb aquestes mans?
Millor prova amb la tuba.
Creus que podria tocar la tuba?
Ets molt graciós, J. J.!
Quin noi més maco i... idiota.
Aigua? He sentit que ho dèieu.
Gràcies.
La mare que...
Estàs de conya?
J. J., soc la Sophie.
Procedeixo a l'extracció.
Preparats per l'impacte.
El meu premi no!
- Sophie? - Et tinc.
Tot anirà bé!
Com sabies el seu pla?
Això no importa.
Per últim cop,
puc anar al ball de l'institut amb el Ryan dissabte?
Em sap greu, però tens entrenament subaquàtic!
Què fas?
Sophie, no puc anar al ball amb tu.
Hi vaig amb la Rodrigo.
Espera!
No!
Quin somni més estrany.
Té, Oz.
Molt bé, noi.
Hola, Nabiu.
Té.
Estàs molt guapo avui.
NABIU
Sophie, l'esmorzar es refreda!
T'he fet scones.
Però jo prefereixo muffins!
He intentat fer muffins, però no han pujat.
Per tant, ara són scones...
Què fas amb aquests cabells?
Encara estàs així? Ja hauries de ser fora.
No passa res.
Tinc una hora lliure i després, consultoria,
però puc fer campana.
Fer campana és un mal hàbit.
No vull que agafis mals hàbits.
Has de ser allà a les 9:00.
M'has sentit, joveneta?
Això vol dir que m'has sentit o que calli?
Sí, seré allà a les 9:00!
Que actuïs com si fossis el meu pare
no vol dir que ho siguis.
Perquè no ho ets.
- Hola. - Hola, amor. Com estàs?
Ja ens hem instal·lat.
La gent és fantàstica i ens necessiten.
Infermeres per la Salut Global al rescat!
Com és Ruanda?
És increïble.
I tu? Com va tot?
- Hola, mama! - Hola, amor meu.
No donis scones a l'Ozzie.
Tenim entrenament avui, a les 16:00.
Sí, sergent instructor. I es diu "a les quatre".
Com va realment?
Abans, els meus suggeriments eren útils
i els acudits, graciosos.
Avui, li he recordat la importància de ser puntual
i ella m'ha recordat que no soc el seu pare.
No passa res. No soc el seu pare.
Però és que... En fi...
La fas entrenar cada dia.
Per què no li demanes què vol fer ella?
A la Sophie li encanta anar al dojo.
A ella o a tu?
Pregunta-l'hi.
Segur que t'ho agraeix.
Està canviant, J. J. Tingues paciència.
AGÈNCIA CENTRAL D'INTEL·LIGÈNCIA LANGLEY, VIRGÍNIA
Perímetre?
Fa bona pinta.
Bobbi, canvia de càmera, més a prop.
Mengeu-vos els scones que he fet per a la meva nena,
qui els ha donat al gos.
Hi he posat el meu cor, en aquest plat.
Dona-me'n un. Gràcies.
Connelly?
Què? M'estic medicant. M'ho puc permetre.
Tenim un enemic a les sis.
INSTAL·LACIÓ SECRETA RUSSA
Bona feina, Christina. Via lliure.
Rebut. Tant de bo fossis aquí.
Aquest és el servidor aïllat.
Necessitaré ajuda, Bobbi.
Què tenim?
Sembla que el pany és un JET-08. Envio el paquet de dades.
Christina, s'acosta un enemic per les deu.
Vejam si la font d'en Kim té raó i les dades són aquí.
Jesús.
S'acosten set enemics més. Tens 30 segons!
Necessito més temps.
Christina, surt d'aquí, ja!
No, J. J., espera! Christina, ja ho tens.
Ja ho tinc. Les armes repartides per tot el món.
Ves-te'n, hòstia!
Ja gairebé està.
Tres...
dos... u.
Bona feina, J. J.
Sí, gràcies. He dubtat una mica, però...
No, em referia als scones.
Quina decepció que les panses no fossin xocolata.
On ha quedat la xocolata?
Abans, els scones sempre en portaven.
Però a la quarta mossegada ha estat com: "Caram!"
Són groselles. Gràcies.
Estàs bé?
Sí.
Segur?
Estàs suant com si tinguessis la menopausa.
Ja ho teníem i volies deixar-ho tot.
Però no ho he fet.
HALLSTATT, ÀUSTRIA A 71 km DE SALZBURG
1 MISSATGE NOU
ELLA TÉ L'USB POSA'T MANS A LA FEINA
Hola, volia veure'm?
Ja me n'han informat. Enhorabona.
Sí, gràcies. Què revelen les dades?
Al final de la Guerra Freda, quan els soviètics perdien,
el KGB va amagar armes arreu del món per a un possible primer atac.
Armes nuclears.
Cadascuna, de menys de 23 kg.
Portàtils, per poder-les moure,
però amb una força d'una quilotona.
El 1973, l'OTAN va interceptar un document soviètic secret
amb els codis per activar aquestes armes,
però no les van poder trobar.
Un centenar d'armes nuclears amagades.
Les dades que ens has ajudat a obtenir ens diran on són.
M'alegro que hagi anat bé.
Sí. Primer pas: trobar-les.
Segon pas: agafar-les i neutralitzar-les.
Tercer pas: que tornis al joc, J. J.
Necessito que acabis la missió.
No ho puc fer, això.
Fa tres anys, vaig fer...
Ja, vas fer una promesa:
res de missions, prioritzar la intel·ligència i la família.
Vull viure per poder portar la Sophie a l'altar.
Ja no faig missions. He canviat.
Deixa't de bestieses, J. J.
Necessito que el meu número u lideri aquesta missió.
I en Connelly no pot.
Té programada una colonoscòpia.
Ja s'ha begut el líquid taronja
i no es pot allunyar gaire del vàter durant 48 hores.
Vull servir el meu país des de la pau.
I ser el millor pa...
El millor tutor que pugui.
Un scone?
No porten sucre, però no ho sembla. Són boníssims.
Espera.
Mare meva.
NORD DE VIRGÍNIA
És molt bo.
Molt bo.
Ben fet, Ryan, gràcies.
Gràcies, Sr. Brookey.
Gràcies a tots. Aquesta setmana us heu concentrat molt.
Avui surt la classificació de corals
i les cinc millors escoles aniran a Itàlia
per actuar al Vaticà.
Encreuem els dits.
Fins demà, gràcies.
Molt bé, Ryan.
Ho has clavat.
- Gràcies. - Perdona.
Me n'alegro. Tu també ho has fet bé.
Sophie, espera.
Faré la prova per a l'obra de teatre.
M'ajudes a repassar?
Hi ha una mica de text en italià.
L'accent sembla de Super Mario, però està bé.
No puc. El J. J. farà pasta i vol que sigui a casa.
Li agrada molt cuinar, oi?
Collin, quant fa que som amics?
Des del teu primer dia.
Ets l'únic que em va fer el tour.
Perquè em va saber greu.
Amb aquest somriure espantós que tens, estaves condemnada.
De debò, necessito la teva opinió.
Creus que el Ryan acceptarà anar al ball amb mi?
Tu i el Ryan?
No t'ho hauria de dir ell?
Si amb prou feines sap qui soc.
He somiat que l'hi preguntava i la cosa no acabava bé.
Em cau bé, però és el típic esportista.
Està al cor perquè l'equip de futbol fa pena
i pot conèixer noies.
Doncs li ha sortit bé. Té estil i és intel·ligent.
Intel·ligent? Si s'abaixa els pantalons fins a terra quan pixa.
És del tot innecessari.
Au, va. Sigues sincer.
Esclar que acceptarà. Si no, és idiota.
Gràcies, fins després.
ISTANBUL, TURQUIA
Dona'm l'USB.
L'USB.
El bo.
Donaré records al J. J.
Cuida't.
Vinga! Has d'aterrar bé.
Ja n'he tingut prou. Són les 17:30 i he de fer coses.
Com ara què? Posar-te al dia amb l'Snapchat?
Tant de bo pogués, però el meu iPhone és tan vell
que peta amb tres missatges.
Estudia i, pel teu aniversari, veurem.
Va, una altra tanda.
És l'únic moment que tenim junts.
No puc, tinc molts deures.
Si vols millorar, has de dedicar-hi temps.
Ara tinc altres interessos que també requereixen el meu temps.
Deies que volies ser una agent.
També volia ser Dora l'exploradora.
He canviat, d'acord? I tu també.
Abans només parlaves de les missions.
Ara t'estimes més fer pasta i scones.
És una excusa per no entrenar i anar pel camí fàcil.
No arribes amb les cames,
ets lenta amb els punys
i fa setmanes que no et veig agafar un ganivet.
D'acord, retiro això del ganivet.
Però la resta és cert!
Sophie, espera!
A veure, fem una cosa.
Demà és dissabte. No cal que entrenem.
Què t'agradaria fer?
Anar a un museu, mirar una pel·li...
El que vulguis.
Mare meva, el meu cor és dels cinc millors!
Me'n vaig a Itàlia! Itàlia!
A acompanyar els nens? De debò?
Tinc l'aprovació d'en Kim.
Digues que no pots.
Com un pare normal que no et pot portar al concert
perquè està molt ocupat amb la seva altra família,
que ja no és secreta.
Que específic.
Mira, em vaig fer analista
per poder ser els teus ulls i orelles.
Però en els últims anys, el tipus dur, tu, també s'ha fet analista.
I ara ajudo en Connelly, que no em convida a les nits de trivial.
A tu t'ha convidat?
No et reconec.
Seus aquí com un alvocat, cada cop més vell i més tou.
Perquè acompanyo els nois?
Sí.
Ets una mica masclista.
No et sento des de darrere la teva vagina!
Perdona, massa masclista?
Per què no vas a plorar a RH?
Gaudeix del viatge.
Connelly!
Parla molt de vagines.
Ja veus.
O sigui que faràs d'acompanyant.
Jo ho vaig fer amb els Boy Scouts un cop.
- És molt fàcil. - Sí?
Algun consell? És un viatge força important.
El truc és donar-los un tast d'adultesa,
però amb un perímetre segur.
Què vols dir?
- Aneu a Europa, oi? - Sí.
D'excursió!
Que es deixi anar els cabells.
Que estigui desperta fins tard,
que corri pel camp, tasti el vi...
Sorprèn-la, relaxa les normes.
I, sobretot,
si aconsegueixes caure bé als seus amics, ja ho tens.
Seràs el seu heroi!
Els seus amics?
Sí!
D'acord.
Qui vol anar a Itàlia?
Poseu-vos en els grups assignats i que comenci l'aventura.
Com saps quin grup és?
Pels correus.
Quins correus?
Mare meva.
T'he enviat una llista de normes bàsiques.
- Normes bàsiques? - Sí.
Hem de posar unes normes
si volem que el viatge ens vagi bé a tots dos.
"No compartirem habitació"?
Exacte. La compartiré amb les meves amigues.
"Dos: L'horari de visita es limita a una hora al dia."
Això ens porta a la següent.
Per l'amor de Déu. T'estic avergonyint constantment?
Constantment, no.
Molt maca, la ronyonera.
- Gràcies. - Tu deus ser en J. J.
Em dic Nancy, soc la subdirectora.
Vinc per donar-vos una mà.
Et presento els altres acompanyants.
Aquests són la Linda, en Ted, la Z., la Sharonne,
- l'Alex i en Sam. - Hola.
La Linda i l'Alex han fet dos viatges.
Si necessites ajuda, demana'ls-hi.
Estem amb tu.
- Crec que me'n sortiré. - Diu que se'n sortirà.
El J. J. és agent especial, treballa per a la CIA.
Ara soc analista.
Probablement has vist de tot.
Sí, efectivament.
Saps com actuar quan un nen plora perquè enyora casa seva?
O quan algú del grup de la Linda es fica al llit amb algú del de l'Alex?
O quan una noia del teu grup té la regla i es queda sense tampons?
És una pregunta trampa.
No parlem de la regla perquè fa vergonya i és privat.
Creus que el cos femení fa vergonya?
Sí, sí.
Ai, senyor.
Vull dir que no. Esclar que no.
Passo. Següent pregunta.
- Segur que pots amb això? - Sí, senyora.
Molt bé. Aquesta edat és complicada.
Hormones esvalotades, no controlen els impulsos...
I ens superen en nombre, 15 a 1.
Estigues alerta, soldat.
Perquè, si no ho aguantes, t'enviaré de pet al grup fantasma,
on hi ha els pares que volen hotels bons i beure vi des de la distància.
Els que no volen embrutar-se les mans remenant la merda del jovent.
No m'ha agradat gens la conversa.
INSTITUT NORTH VIRGINIA
Em dic J. J. i soc el vostre acompanyant.
Molt bé, va. Acosteu-vos, nois.
En aquesta missió, entrarem en territori estranger
i, per vèncer, haurem de mantenir
un alt nivell de consciència situacional.
És a dir, haurem de tenir cura els uns dels altres.
- Pots deixar el mòbil, sisplau? - Perdó.
Volia començar amb el peu dret,
així que us he portat galetes casolanes.
I begudes!
Ens emborratxarem.
Què coi fas? Pretens que no ens deixin viatjar?
No els pots donar alcohol!
No en porten. Les han fet a la feina amb aigua amb gas.
Per a això feu servir els nostres impostos?
Com se t'acudeix?
Tu no pagues impostos.
Només vull que ens ho passem bé
i caure bé als teus amics.
- No cal que m'acompanyis, papa. - I tant que sí!
No et veuré durant deu dies. Fes-me un petó.
- Va. - Papa...
Va, no em facis un Nemo.
Fes-me un petó o et juro que, quan marxi el bus,
el perseguiré cridant: "Ei, Collin!
"La medicina per a la diarrea!"
- D'acord. - Molt bé.
Ja està, tan difícil era?
- Sisplau, papa, para. - Un altre cop.
- Adeu, papa. - Adeu!
L'última cosa.
- Adeu, papa. - Adeu.
Què passa? És bo mostrar els sentiments.
I mostrar la saliva per tota la galta del Collin?
El meu fill és l'única raó per la qual t'he donat vacances.
Vull que el vigilis. És un noi sensible.
És el primer cop que no dormirà al seu llit
des que va morir sa mare.
Tranquil, està en bones mans.
Per què porta una bata de Peppa Pig?
En Collin creu que soc infermer pediàtric.
Quan li dirà que fa operacions encobertes a la CIA?
Mentre no sàpiga res, estarà protegit.
Suposo que ho has dit a la Sophie.
Sí, moltes vegades.
Me'n vaig. Passa-ho bé amb el cor.
Gràcies, cap.
Ha estat horrible, oi?
Un home morrejant-se amb el fill?
No ha estat genial.
Collin! T'estimo!
Em fa passar vergonya.
Collin!
Torno de seguida.
He d'anar a comprar tampons.
No m'ignoris!
VENÈCIA, ITÀLIA
Veieu això d'aquí? És Sant Marc.
Es va consagrar fa més de mil anys.
I aquest és el Palau Ducal.
Pel que sembla, és l'edifici més icònic de Venècia.
Estic enrotllat amb la Lady Gaga.
Ho puc dir perquè ningú no m'escolta.
Potser és que han begut massa.
Molt graciosa. T'he comprat una cosa.
No és el teu aniversari, però t'ho volia donar quan fóssim aquí.
- Caram. - Obre'l.
No és un iPhone, és millor!
Té funcions de satèl·lit i seguiment millorades,
llum atordidor i una Taser.
I el millor és que, quan te'n cansis,
el pots llençar.
Un telèfon de prepagament usat?
Perquè compri drogues o contracti un assassí.
No diguis bajanades.
Si necessites un assassí, jo te'n recomano un.
Hi ha una altra bateria.
La CIA les pot rastrejar si es perden.
Però no les perdis, perquè són cares.
De res.
Hola, J. J.
Et penedeixes d'haver vingut?
Gens ni mica.
Tot i que no és precisament bufar i fer ampolles.
Des de quan fer ampolles és fàcil?
No ho sé, és una expressió.
D'acord, doncs bé, ja som aquí.
Si s'ha fet la revisió de llits
i tothom és al seu lloc, feina feta.
Sí, feina feta.
Recorda enviar-me la llista dels presents cada nit a les 22:00 en punt.
Tinc molts pares ansiosos que cal tenir contents.
Entesos, a les 22:00.
- Bona nit, doncs. - Bona nit.
Revisió de llits.
Ai, mare.
Revisió de llits!
Ai, senyor, no.
Revisió de llits! Sophie?
No.
Revisió de llits!
L'ampolla?
Llenceu les ampolles, netegeu això!
Fiona? Estàs bé?
Heu sortit a comprar cervesa?
Penso entrar.
Val més que estigueu vestits.
Què està passant?
Estem assajant.
Són les 22:05, J. J. On és la llista de presents?
No permetré de cap manera que ningú incompleixi el toc de queda.
És culpa meva.
No preparar-se és preparar-se per fracassar. No tornarà a passar.
Espero que no. No vull haver de fer la teva feina de nou.
- Tothom a la seva habitació. - Sí.
Va, nois, som-hi.
És culpa teva. Ens has ficat en problemes.
Us he salvat el cul.
Ah, sí? La subdirectora ha vingut perquè no havies fet la teva feina.
Us podria haver delatat a la Cruella de Nancy.
Tu t'escapoleixes i t'enfades amb mi?
Sí, perquè estaven a punt de fer-me el primer...
A veure...
No he fet res dolent.
M'has de donar espai.
Doncs no puc.
Em vas demanar que vingués i tinc una feina per fer.
J. J., en aquest viatge, m'ho vull passar bé.
I, si m'ho vols impedir, pots considerar-te el meu adversari.
Adversari? De debò? Jo?
Saps amb qui estàs parlant?
Soc un soldat que ha sobreviscut a cinc missions de servei.
Puc sobreviure a una excursió.
La Christina havia de portar l'USB a l'ambaixada de Berlín.
- I què? - No ha aparegut.
Amb el cap d'estació de Berlín.
Tenim una hora abans de marxar.
Arrepleguem-los.
Sí, senyora.
Us voleu escapar aquesta nit quan arribem a Florència?
No tens por que ens tornin a enxampar?
Au, va. Serà divertit.
Fins ara, només ens han enxampat el 100 % de les vegades.
FLORÈNCIA
Deixa de mirar-me.
Si mireu a l'esquerra, veureu Santa Maria Novella,
construïda a principis del segle XIII.
No ho puc evitar.
Es considera un dels punts d'interès religiós
i artístic més importants d'Itàlia.
Si mireu a la dreta, veureu el Duomo.
Mireu-lo. No em crec que siguem aquí. El veieu?
És impressionant, mireu. No esteu entusiasmats per veure'l? Jo sí.
Hola, nois.
A dormir aviat, que us vull frescos.
D'acord, J. J.
M'ha encantat el tour guiat.
No sabia que el Duomo s'havia construït en 142 anys.
Gràcies, Collin.
No siguis tan llepaculs.
Ha estat insofrible.
El tour m'ha robat 142 anys de vida.
La millor manera perquè no ens enxampi és fer-nos amics seus.
Per què estava tan content?
Bona pregunta. A quina hora tanca el local?
No ho sé, però té els millors gelats d'Itàlia.
Diré a en Ryan que m'acompanyi al ball.
Ja hi som.
Sisplau, Collin. Necessito que facis això per mi.
T'ho agrairé sempre.
Hi ha una càmera a l'endoll i a la ventilació.
Què fa?
Un rastrejador.
No ets tan intel·ligent com et penses, J. J.
On ho has après, tot això?
Irònicament, d'ell.
- Que guai. - Sí?
Sí. El meu pare és un plom.
Què dius, ara? Si el teu pare és...
més interessant del que penses.
No ho crec.
És gairebé l'hora de la revisió. M'he de preparar.
I el J. J.? Deixa la porta oberta. Com hi passarem?
Confia en mi. Conec tots els seus trucs.
CABLE 001
Seguiu-me.
Guai.
Va, tio, que tu pots.
Mare meva.
Vinga.
Merda.
- Com has trobat el rastrejador? - Càmeres.
Molt bé.
I tu?
Un cable a la porta.
Gens malament.
Per què no torneu a l'habitació?
- J. J... - No, de debò. Aneu.
Em sap greu, nois.
Molt bé, fem una cosa.
Us deixaré una mica de temps.
Queden 40 minuts per al toc de queda.
Si em prometeu que tornareu d'aquí 35 minuts,
faré veure que no us he vist.
Gràcies, Sr. Jones. És un tio guai.
Sí, un tio guai.
Quant li dec?
És allà davant.
Què? Oh, no. M'he deixat la medicina a l'hotel.
Val més que vagi a agafar-la. És per als cucs.
Me'ls va passar el meu gos.
Però la medicina funciona.
I ja gairebé no en tinc, de cucs.
Ja gairebé no em pica el cul.
Després ens veiem.
Que estrany.
Sí.
Mai no em recuperaré d'aquesta. Digues el que jo et digui.
Com mola! No sabia que parlaves italià.
Jo tampoc, fins ara.
Si m'haguessis ajudat a assajar, sabries que el parlo.
Ara digue-li...
Flipant.
Jo et convidaré al següent.
El següent?
Sí, m'ho passo bé amb tu.
Fem-nos una foto, va.
Passa alguna cosa.
- Perdona, torno de seguida. - Com?
Ei!
Perdoni.
Merda!
Quant li dec?
Estàs bé?
Tenen en Collin.
- Qui? - No ho sé.
Com està el meu cuquet?
Tenim el seu fill, Sr. Kim.
Vingui a Roma, tot sol,
a les següents coordenades, i li donarem instruccions.
Si avisa algú, la CIA inclosa, ho sabrem i el noi morirà.
TRUCADA DE NÚMERO PRIVAT
Tenim un problema.
Para, per telèfon no.
Amaga la desaparició. Vinc cap a Roma.
T'enviaré les coordenades. No cridis l'atenció.
No sé qui ha estat.
Té.
Saps qui és?
Sí, en Bishop Crane.
És una bona peça.
Assassinat, extorsió, tràfic... No hi ha res que no faci per diners.
Per què ha segrestat en Collin?
J. J., què m'estàs amagant?
Estàvem a les Forces Especials.
En Crane va entrar a la unitat durant una confiscació de drogues.
Ens va vendre al càrtel i es va folrar.
I la unitat?
En soc l'únic supervivent.
Em sap greu.
En Crane deu treballar per a algú molt poderós.
Demanaré als altres que em cobreixin.
Aquí no estaràs segura. Vindràs amb mi.
A on anem?
ROMA
És allà.
Espera.
No ens hi podem acostar.
L'estan observant.
Ara, som-hi.
Pugeu.
Et vaig demanar una sola cosa.
Una, i has fracassat.
Això no li hauria passat mai al J. J. d'abans.
Bobbi? Què hi fas, aquí?
Li he dit que vingués.
Necessitava un informàtic i tothom sap que són prescindibles.
Ja.
La pregunta és: què hi fas tu, aquí?
En Collin és amic meu.
I, si aquesta gent el coneix a vostè, també em coneix a mi.
I la Sophie està en perill.
No la podia deixar allà.
Cap, què és això?
Ara ho sabrem.
Entra a la cambra cuirassada d'Aviano.
Porta'ns els codis d'activació i et donarem el teu fill.
Aviano?
És una base aèria.
Codis d'activació?
La Christina mai no va arribar a Berlín.
Si els segrestadors tenen l'USB...
Poden trobar un centenar d'armes nuclears.
Per què vostè?
Perquè jo hi puc entrar.
Tinc accés a qualsevol base de l'OTAN.
Però la cambra està molt protegida. No hi podrem entrar.
Per això hem de fer una parada abans.
LA TOSCANA
Per què ho feu? No tenim diners.
Em recordes una mica a mi a la teva edat.
M'odiava a mi mateix.
Molt bé, escolteu.
Hi ha molts rumors, així que vull aclarir algunes coses.
Primer de tot, tot va bé.
En Collin ha tornat a casa per una emergència familiar
i en J. J. i la Sophie l'acompanyen.
Us mantindré informats.
Mentrestant, teniu ganes d'anar a Roma i cantar al Vaticà?
Sí!
Això és un pis franc de l'MI6.
Té tot el que necessitem:
armes, un disc dur per als codis
i, fins i tot, una furgoneta.
El millor és que no hi ha ningú.
El porta una dona gran que se'n va a les 19:00.
No hauríem d'informar la CIA o les autoritats locals?
No posaré en risc el meu fill. Ho hem de fer així.
El perímetre està cobert de càmeres de seguretat.
Però només a la planta baixa.
Entrarem pel segon pis. Posa't això fins que entrem.
Cinc minuts per entrar i sortir. Va.
La senyora té un munt d'ocells.
Posem-nos mans a la feina.
Vigila, molts pisos francs estan minats de trampes.
ATROPINA
Ho tens tot?
- Sí. Aquí tenim la furgoneta. - D'acord.
Calcula l'espai i salta.
Com? Necessito un espai molt més gran que vostè.
Com s'han escapat els ocells?
No ho sé.
Ei, petitons.
És una trampa!
Treu-me'ls!
Què els donen per menjar?
Jo diria que res!
VELOCITAT
La mare que el va...
Gràcies a Déu.
Merda!
J. J., corre!
Qui cony entrena ocells per atacar?
Els britànics tenen un humor peculiar.
Ens hem d'afanyar, potser tenim companyia.
Adeu, ocellets fastigosos.
T'has fet pupa al bec? Malparit.
Quants en tens ara, 10?
14.
El que jo deia, 14.
Tens xicot?
No ho sé, pot ser.
Molt bé.
Ho sabia, per això soc analista.
No has encertat l'edat.
Et donaré un consell:
quan et facin el primer petó,
posa-hi molta llengua.
Deixa't anar.
- Sí? - I tant que sí.
Sigues com una gamba netejadora a la boca d'un tauró.
Explora el forat humit com si fossis un bastó de cec.
És curiós que no t'hagin pescat.
Soc jo la que pesca.
Has apagat el ventilador?
No, per què?
Triguen massa.
Són professionals, se'n sortiran.
M'estan picotejant els mugrons!
O potser no.
BASE AÈRIA D'AVIANO PROVÍNCIA DE PORDENONE
Els puc ajudar?
Kim, CIA. Busquem el coronel Minelli.
La cambra amb els codis és en aquell edifici.
Bobbi, pots entrar al sistema i donar-nos accés?
Que et penses que soc nova?
I?
- Això és tot? - Esclar que no.
Deixa'm que em tregui el pla detallat del cul.
Sí, això és tot!
Kim! Cabronàs.
Tenen una bona relació?
És com un germà.
Que bé.
M'odia, ens vam enamorar de la mateixa dona i li dec 8.000 $.
Coronel, m'alegro de veure'l.
Aquest és el coronel Minelli.
Té problemes per expressar l'afecte.
Ell és el meu... germanastre, en J. J.
Ens ha deixat la furgo.
La meva fillastra, Sophie,
i la meva...
esposa, Bobbi.
Arribes deu anys tard.
Has portat els diners?
Esclar.
Benvingut, amic meu!
Sí.
Per què has decidit venir després de tants anys?
Vacances familiars.
Rumb nord, al llac Como.
He pensat que podia passar per aquí a saludar i saldar deutes.
Però si el llac Como és a l'oest.
Això mateix els he dit jo,
però mons pares discuteixen i no m'escolten,
i el tiet J. J. no sent res, perquè està mig sord.
Dua Lipa? Sí que és bona.
Amor, us podeu posar al dia ràpidament?
La Sophie i jo anem al lavabo
i tenim reserva per sopar en aquell lloc que em fa tanta il·lusió.
Quin germanastre tan gros!
Ja, feia arts marcials, per això no hi sent bé.
Has triat un bon dia per venir.
Com és?
Mare de Déu.
ACCÉS AUTORITZAT
És al final del passadís a la dreta. Us esperaré aquí.
A veure...
Radiacions electromagnètiques.
Deu ser la sala de servidors.
Aquí.
- Així els nois alliberen tensions. - Ja ho veig.
M'alegro de veure't.
I que hagis vingut a saldar el deute.
Parlant d'això...
Amb 9.000 € cobrim tot el que em deus més interessos.
Tant era? Accepta targetes?
Només efectiu.
Potser ell et pot ajudar a pagar el deute.
Fem doble o res.
Hem de fer temps mentre aconsegueixen els codis.
La majoria del personal és aquí.
És la distracció ideal.
- El noquejaré en 10 segons. - Negatiu!
Entretén-los fins que et doni llum verda.
Si acabes la baralla abans,
faràs feina d'oficina fins que et jubilis.
És el que vull.
Vull dir que no faràs més feina d'oficina.
- Funciona, la contrasenya? - Un segon.
Espero que en Kim no s'equivoqui.
El teu amic lluita com una nena. Té por de pegar.
Va, Bobbi.
ENCRIPTAR I DESCARREGAR SÍ - NO
Soc a dins.
Afanya't, hem de ser ràpides.
Ah, sí? Em pensava que podíem gravar un tiktok i fer un mos.
Ara, J. J., ara.
El que sí que accepto són xecs.
Què ha passat? T'he fet el senyal.
Em falta l'aire.
És com una marató.
He durat més del que em pensava.
Tres minuts i mig?
T'ajudo a aixecar-te.
Ajuda'm tu.
Senyor, ha de veure això.
Què és?
Té a veure amb el cap. Creiem que ens està traint.
Reprodueix-lo.
Des d'Aviano ens diuen que en Kim, en Jones i l'Ulf
- han entrat a la base fa quatre hores. - I?
Han descarregat els codis d'activació de les 100 armes del seu servidor.
Seguim una furgoneta que va cap a Roma.
Deteniu-los. Passeu-me amb Defensa. Activem DEFCON 1.
No és una mica excessiu?
En Kim i en J. J. van supervisar la missió per trobar les armes.
La CIA creurà que som traïdors.
Estem ben fotuts.
Ho havíem de fer. No trigaran gaire.
Ja m'ho has dit fa una hora.
No és fàcil, però ja saps com va, això.
T'enviaran una prova que és viu i ens diran on anar.
En Connor tornarà.
En Collin.
Això.
Mare meva.
No us hauria d'haver deixat marxar sols.
No estàvem sols.
Tu ens estaves espiant, recordes?
Doncs no ho feia prou bé.
Potser la Bobbi té raó. Estic perdent facultats.
Què et va passar?
No volia ser aquella mena d'home.
Vull ser alguna cosa més.
Ja hi som.
UNA HORA. A VIA DEI MITILI, 396.
Fa cara d'espantat.
És una zona industrial als afores.
Hi podem arribar en 30 minuts.
Som-hi.
- És aquí. - D'acord, estem en posició.
Som a uns carrers de vosaltres. Us seguim per satèl·lit.
- Hi veieu activitat? - Negatiu.
Que estrany.
Ningú ha sortit ni entrat en 24 hores.
És una trampa.
Déu meu.
Kim! Desperti's! Kim!
On som?
Ni idea.
L'he espifiat totalment, J. J.
He posat en risc el meu fill.
Jo no ho he fet més bé.
La Sophie hauria d'estar passant-s'ho bé,
però està intentant localitzar-nos abans que ens assassinin.
Tota la vida carregarà una gran culpa
i uns traumes que la duran a treballar en un club de striptease.
Ai, mare.
Tens raó, tu estàs pitjor.
Jason Jones, ha passat molt de temps.
Crane, malparit.
On és el meu fill?
Està bé.
Però, si jo fos tu, em preocuparia més per... tu.
Cordons!
No hi són.
Mare meva, J. J.
Els han tret els rastrejadors. No els trobarem.
O potser sí.
Vaig hackejar el mòbil d'en J. J.
I tinc un rastrejador avançat.
Molt bé.
Què vols?
Per a qui treballes?
Paciència.
Sembla que tens una bona vida, J. J.
Potser els faré una visita quan siguis mort.
La Sophie necessitarà un papi.
Prou. Hora de treballar.
Nancy?
Exacte, Jason Jones.
M'encanta aquesta cosa.
Trobeu en Solo. Soc en Kylo Ren.
No ho entenc...
En quin moment t'has tenyit?
Vaig crear un personatge i em vaig infiltrar fa mesos.
La pista anònima que vas rebre per trobar les armes?
Era jo.
Vaig fer que fessis servir la teva agent per robar les ubicacions.
I vaig subornar el consell de cors per enviar el teu fill a Europa.
I no va caler res més perquè vinguessis
amb el teu grupet de la CIA i entressis a la base d'Aviano.
M'he infiltrat a tots els aspectes de la vostra vida.
Em vas canviar les contrasenyes?
Fa un mes que no puc entrar a DirectTV.
Què? No, idiota.
Deu ser una actualització.
Ara hi ha la doble autenticació.
Ah, sí. M'ha passat amb tots els comptes de Google.
Has acabat?
I val més que no t'equivoquis o es bloqueja totalment.
És reconeixement facial. Tinc la mateixa cara!
Sí, ja paro.
Ara necessitaré els codis.
On és el meu fill?
El primer és el primer:
baixeu-lo.
Mai. Ah, sí. Sí, baixeu-me.
No li pot donar els codis.
Morirà molta gent, Kim.
He donat la meva paraula. És un tracte.
És el meu fill.
Gràcies.
Porteu-lo al cotxe i mateu el noi.
No! M'has donat la teva paraula.
No el mataré jo. Ho farà en Crane.
El noi ja no em serveix. Tu vindràs amb mi.
No ho facis, sisplau!
Què vols, realment?
Aquest viatge dels cors ha estat molt productiu.
Què és això?
És una neurotoxina molt potent.
Se't paralitzaran lentament tots els músculs del cos,
incloent-hi, al final, el diafragma, i després...
T'ofegaràs i moriràs.
Gaudeix del viatge, Jason Jones.
És aquí.
Gairebé no respira.
- Fes-li compressions. - D'acord.
U, dos, tres, quatre,
cinc, sis, set, vuit.
Què fas?
És atropina i adrenalina.
Mantindrà el cor bategant fins que metabolitzi la toxina.
Afanya't!
J. J.!
No em trobo gens bé.
Està bé, la Bobbi?
Ha vomitat molt.
- Es recuperarà. - D'acord.
On és el Sr. Kim?
No fotis.
Hem de trobar en Collin abans que el matin.
- Què? Ostres. - Hem de marxar.
Ei, desperta't!
Ei! Para.
Així no és com es desperta algú. Cal dir el seu nom.
Bobbi, desperta't. Bobbi, desperta't!
- Bobbi. - Va, desperta't.
- Bobbi. - Sí, sí.
- Molt bé. - Som-hi!
No em funcionen les extremitats.
I em fa mal la cara.
Has vist o sentit res mentre eres mort?
A tu vomitant.
Hauràs de conduir tu.
No puc, he de hackejar les càmeres de trànsit.
Jo no puc conduir.
- Jo puc. - Negatiu.
No tenim temps per discutir, J. J.
Aviat aniré a l'autoescola.
D'aquí dos anys.
Ja he conduït.
Saps que puc fer-ho.
D'acord.
Molt bé, va.
Tot anirà bé.
Fot-li, Chewie.
A l'esquerra! A la dreta!
Sortiu del mig!
Sort amb les classes.
Així no m'ajudes.
- Això ho paga l'assegurança? - Marxa enrere.
Va, va, va!
No diguis res.
- Ho has fet expressament. - No pas.
Podeu parar? He trobat la seva matrícula.
Van cap al nord per Chianti.
No.
Em sap greu.
Corre!
Què planeja la Nancy?
Què passa, J. J.?
La neurotoxina no et prova?
Caram. M'havia oblidat que tenia això.
Va, deixa-m'ho fer.
No! T'he vist conduir.
Per què et vol matar?
Hòstia.
Té, et toca a tu.
Et vol matar a tu!
Però té una punteria de merda!
Què?
És d'en Crane.
J. J.! Estàs bé?
- Sí. - Merda.
Tret que la Bobbi m'ha disparat.
Pots hackejar això?
Amb els ulls tancats.
Així és com dispares?
Sí, és que fa molt de renou i fa por.
Vols que ho faci jo?
Ho estàs fent fatal i et deixarà marca.
- Tant m'és, això. - Ja ho sé.
Com pot...?
- Val més que no miris. - D'acord.
No m'ho puc creure.
Res.
Per què volen el meu pare? És un simple infermer.
En J. J. el trobarà. T'ho prometo.
Des de la mort de la mare, el meu pare m'ha sobreprotegit.
M'obliga a fer videotrucades
i, si no contesto, truca als meus amics.
Ja t'entenc.
En J. J. em tracta com si tingués nou anys.
M'acompanya a l'escola cada dia
i intenta portar-me a collibè.
És adorable, en realitat.
Fa 1,95 m,
un cop un ventilador per poc no em talla el cap.
Realment, el teu pare treballa...
per ser un bon pare.
Potser en J. J. també.
Però han de veure que ja no som nens.
Exacte, no ho som.
Collin, t'he de ser sincera. D'acord?
El teu pare és el cap d'operacions encobertes de la CIA.
Què?
I no t'ho creuràs, però la Sra. Buck és una terrorista.
El teu pare s'ha entregat per salvar-te.
Sí, de veritat.
Com estàs tranquil·la?
No ho estic.
Gràcies per venir a salvar-me.
Tu hauries fet el mateix per mi.
SIENA 236 km AL NORD-OEST DE ROMA
Porteu-lo.
És per aquí.
Tireu-la a terra.
Per a qui treballes?
Diguem que represento un grup de persones molt poderoses
amb les fortunes embargades pel teu govern
i pels seus aliats corruptes.
Oligarques.
Amics, patriotes.
El meu marit n'era un.
La seva ruïna econòmica el va portar a la mort.
Estava casat amb tu, potser això hi té a veure.
M'asseguraré de recuperar tot el que ens pertany.
I totes aquestes nacions tan exemplars pagaran interessos.
L'arma nuclear.
Deu fer més de 60 anys que és aquí, darrere aquest mur.
Gràcies a tu, tenim la clau de la redempció.
- Per què una església? - Qui buscaria aquí?
No necessàriament s'havia de detonar aquí,
només calia guardar-la fins que arribés el moment.
Mai no te'n sortiràs.
Ho he mirat tot.
No hi ha cap pista de cap a on anaven ni on volen actuar.
Soc a dins.
És el seu perfil de cites.
No ens serveix.
De fet, és molt trist.
Intentaré dormir en un llit de veritat.
- Bona nit. - Bona nit, Collin.
- Ei. - Ei.
Tu també hauries de descansar.
No puc, no estic cansada.
En Collin sembla un bon noi.
Sí, és molt bo.
Saps que l'estàs torturant, oi?
- Què? - No te n'adones?
Li agrades.
Li agrades molt.
Què dius? És un dels meus millors amics.
Això diuen les noies dels nois a qui torturen.
A tu t'agrada?
Esclar que m'agrada.
Però m'agrada més en Ryan.
L'esportista?
Sí.
Per ser una agent entrenada, estàs força cega.
Soc a dins. Aquest cop, de veritat.
Ho tinc tot: correus, missatges...
I he trobat això sobre la mort del marit de la Nancy.
OLIGARCA ARRUÏNAT ES LLEVA LA VIDA
Això és nou.
Crane, t'adjunto els plans.
De la Nancy.
No la caguis.
- L'ha enviat fa dues hores. - Què?
Vol fer detonar una bomba al districte financer de Roma.
Hem trobat un senyal darrere d'una cambra cuirassada.
Protegeixen un nucli central, com havies dit.
Hi heu entrat?
L'equip tàctic s'està preparant.
Llestos.
Entrem.
No hi ha cap arma de destrucció. I mira aquest explosiu: és fals.
HOLA, J. J.
No ho entenc.
Juguen amb vostè.
Agrairíem que resolgués els seus assumptes i no ens fes perdre més temps.
En Jones ens ha informat d'un avís de bomba fals.
- No té sentit. - No.
Per què s'hi han molestat tant?
El correu potser era per despistar-nos.
Tot és una distracció.
Però per què ens havia de distraure? On és, realment?
Crec que ja ho sé.
CIUTAT DEL VATICÀ
Portem l'equip per a l'actuació del cor.
Mai no hi podràs entrar.
No amb la seguretat del G7.
Normalment, diria que tens raó, però jo no soc normal.
Avisem seguretat per evacuar la zona?
La policia no em creurà.
Era part del pla de la Nancy.
Això és enorme. No trobarem el meu pare.
Espera, el seu mòbil.
En Crane el va trencar.
Portava una bateria de recanvi?
Sempre, per quan estava de guàrdia.
Tots els telèfons de la CIA tenen etiquetes per poder...
Rastrejar-los.
Bobbi, pots trobar el senyal de la bateria d'en Kim?
Sí, però necessitaré la contrasenya de la wifi del Vaticà.
És broma, ho puc fer.
Quina deu ser, "Papa"?
Probablement, és molt egocèntric.
Hem buidat la sala. Sort.
Sí.
- Acaba de passar. - Gràcies.
Han rastrejat el senyal de la bateria d'en Kim.
Que inspirador, oi?
Algunes de les millors obres d'art que el món mai no veurà
són aquí emmagatzemades.
Bé, aquí és on acaba el teu viatge i comença el meu.
AGÈNCIA CENTRAL D'INTEL·LIGÈNCIA VIRGÍNIA
Això és un missatge per als líders del món.
Hi ha una bomba sota el Vaticà
i la detonarem si no se satisfan les nostres demandes.
I si intenteu fugir...
Bum! Acabem d'obtenir la ubicació
de 100 armes nuclears amagades arreu del món.
Volem 50.000 milions de dòlars de cada país del G7...
MI6 LONDRES
...o els anihilarem.
Us enviarem les dades per a la transferència.
Teniu 30 minuts per fer-ho.
Hem de moure el president.
El senyal és cada cop més fort.
Molt bé. A veure, vosaltres us quedeu aquí.
- Què dius? - Això és massa perillós.
Però puc ajudar...
Heu d'avisar el cor.
No, no me n'aniré sense tu.
Escolta, ha estat genial fer equip amb tu de nou aquests dies,
però m'has de deixar fer-ho tot sol. D'acord?
D'acord.
Si sobrevivim,
més val que la CIA ens deixi presumir d'això.
Marxem.
Això no té cap sentit, Nancy. Què passarà amb tots els nens?
El cor ja ha fet prou servei.
Eren el meu cavall de Troia.
Com volies que m'acostés tant al G7?
Déu meu.
Quan van dir que es reunirien aquí, al lloc més sagrat,
els líders més corruptes del món que m'han arruïnat la vida,
era massa perfecte per deixar-ho passar.
Si aquests hipòcrites fan cas i paguen,
ningú morirà, tret de tu.
Tu t'encarregues dels tipus durs i jo, de la Nancy.
- N'estàs segura? - Sí.
Ella és el cervell, no sabrà lluitar.
Es veu per com es mou, com es comporta,
com s'envolta d'homenassos atractius a les seves ordres.
Ho has sentit? "Homenassos atractius a les seves ordres."
Ho deia per tu.
Camineu.
Mira què he trobat.
Mira qui ha tornat.
No hi ha manera de matar-te.
La teva història em sembla fascinant.
- M'agradaria veure com acaba. - Podria acabar així.
Va, vellet. Aixeca't.
Lluites com els teus amics de la brigada.
Sou tots uns covards.
Em van suplicar que no els matés.
En Callahan, en Bridges... Fins i tot la Christina.
La Christina?
Sí.
He deixat una còpia de l'USB que va robar a casa teva,
a més de l'arma amb què la vaig matar.
No ho tindràs fàcil, J. J.
Has entrat a casa meva?
Al gos, no li vaig fer res. M'agraden els gossos.
I et vaig regar les plantes. M'agraden les plantes.
Però en Nabiu...
ha passat a millor vida.
Hòstia, no ho hauria d'haver fet, això.
Perdona'm, Senyor, pel que estic a punt de fer.
Allibera el kraken.
Crane, si pots deixar de moure't, li vull disparar...
Ho veus? Podia amb ella.
Per què? Ja estic lligat!
Treu-me això, ràpid.
- He d'aturar la Nancy. - Sí.
Ei.
Ei, on éreu?
És complicat. I el Sr. Brookey?
Ei. T'he trobat molt a faltar.
Ryan, l'he de trobar.
Li he de dir una cosa.
Hem de sortir d'aquí. Hi ha...
Vatua Déu.
Us estic apuntant amb Tasers.
Gireu-vos lentament.
Sophie! El meu pastisset!
Com has crescut!
Tres paraules: pre-cio-sa!
Però si éreu morts.
La Bobbi va llençar les granades
i vam córrer al pis a ficar-nos a la banyera de ferro forjat.
Si n'haguéssim comprat una de porcellana, com volia ell, sí que ho seríem.
Calla.
Anem o diré a tothom que sou uns impostors.
Els ulls!
No mola, oi que no?
Ha activat la bomba.
Tenim dues formes d'evitar que exploti:
o intento desactivar-la
o aconseguim el comandament d'en Crane.
Entesos!
Au, va.
Com és que hi esteu implicats?
Abans treballàvem per al càrtel.
I vam conèixer en Crane.
Ens va demanar si volíem participar.
Primer vam dir que no,
però ens van cancel·lar el viatge a Cap per un huracà
i estem a punt de fer una reforma, així que vam acceptar.
Heu d'aturar la Nancy o morirem tots.
No morirem tots.
- Per què no? - Està sonada.
Però és intel·ligent.
La Nancy no permetrà que exploti.
Almenys, no mentre ella sigui aquí. Sabeu on és, exactament?
M'ha agradat molt xerrar amb tu, Sophie,
però hem d'acabar aquesta petita trobada i tornar als nostres llocs.
Ens hem d'assegurar que ningú marxa abans que acabi la funció.
I això t'inclou a tu.
Deixeu-la estar!
Que adorable!
Són els friquis de Stranger Things!
M'he deixat la medicina!
Em sento menys culpable per matar-lo en somnis.
¿Per què no toques el dos, com el teu amiguet,
abans que et rebenti?
Ei!
Sophie!
No crec que fes falta.
Ja, no calia.
- Gràcies igualment. - Ets increïble!
Sort de l'ajuda d'en Ryan.
EMERGÈNCIA. EN J. J. HA SORTIT. EVACUEU JA!
Va, hem de trobar en J. J.
Què fas?
Tot el que puc.
I ara, des dels Estats Units,
els nois de l'institut North Virginia.
Bobbi, a on va en J. J.?
Va darrere el paio amb el comandament de la bomba.
Esperem que el trobi,
perquè no sé com apagar aquesta cosa.
Tenen 23 minuts per canviar d'opinió o aprendran la lliçó a les males.
D'aquí 10 minuts a l'heliport.
Quiet!
Connelly, no ho entens.
Què ha fet, cap?
No estic amb ells.
Si fos així, ja series mort.
Has deixat que marxi el dolent de veritat.
Què coi és tot això?
Com sabem que diu la veritat?
Connelly, qui et va deixar utilitzar l'equip de la CIA per espiar la teva ex?
Vostè.
I, Hargear, ¿qui va callar quan el control de seguretat
va trobar una cosa vibrant a la teva bossa?
D'acord, confio en ell.
Era un regal per al meu fill.
Tu no tens fills.
Nois, hem d'evacuar el lloc ara mateix.
Ho hem intentat, però no ens creuen.
En resum, ningú sortirà d'aquí.
Déu meu.
I ara què fem?
Apostar-ho tot a en J. J.
Bobbi, posició d'en J. J.?
Es dirigeix cap al nord, passat el castell Sant'Angelo.
L'últim de la unitat.
N'has d'estar orgullós.
On és?
J. J.!
Que sàpigues que estic destinat a la glòria.
Va, J. J.
Quan hagi acabat la meva feina a la Terra...
...i vinguis per portar-me a casa,
que sàpigues que estic
destinat a la glòria
i a sentir-te dir:
"Ben fet."
S'ha acabat el pecat i el patiment.
Tingues pietat.
Pietat.
J. J.!
Doncs... si això és el cel, no és el que m'esperava.
No, no.
Ho has aconseguit.
Hòstia santa! Sí!
Au, va! Això són tres parenostres com a molt.
Nancy Buck!
No aniràs enlloc.
Ah, no?
Et puc asfixiar aquí mateix, si vull.
No em tornis a abandonar! Seré bo, t'ho prometo!
D'acord, d'acord.
No diré a ningú que em pegues! Sisplau!
No és el meu fill!
Aparta't!
Quieta!
A terra i les mans a l'esquena!
Per molt poc, cap. M'alegro que hagi tornat.
- Papa! - Collin!
Déu meu!
Em pensava que eres mort.
I jo, que eres infermer.
Hem de parlar molt, tu i jo.
Tenia molta por de perdre't.
Gràcies per venir a buscar-me.
Saps que aquest és el teu fort, oi?
No ets un pixatinters.
Hauries de tornar a ser tu.
Jo estaré bé.
T'ho prometo.
Perdona'm per com m'he comportat últimament.
No m'has de demanar perdó.
Ha estat difícil, emocionalment,
de veure't créixer.
No vaig ser amb tu els primers nou anys
i, ara, tot va tan ràpid...
Sé que et pots cuidar sola.
Això és el que m'entristeix.
M'agrada molt cuidar-te.
Temo el dia que ja no em necessitis.
Almenys et queda una setmana.
Tens raó amb això d'en Collin.
Al principi no ho veia,
però gràcies.
Si llegeixo entre línies,
bàsicament, has dit que tinc raó.
Dues vegades.
No t'ho creguis tant.
Sr. Jones,
l'hem de portar a l'hospital perquè el revisin.
D'acord.
El puc acompanyar?
Disculpi, són família?
És el meu pare.
I tant.
Això és molt estrany.
Somiava amb una vista com aquesta
i ser amb en Ryan en aquest viatge.
I amb el meu primer petó.
Sento que no hagi sortit com volies.
Jo no.
La vista és l'adequada,
la persona no ho era.
Que voldries anar al ball amb mi?
Sí, m'encantaria.
Creus que en J. J. ens vigila?
Probablement.
Per l'amor de Déu, estàs plorant?
Jo no ploro. Vostè plora.
Tu has plorat abans.
Quant paga la CIA per aquest satèl·lit?
No ho vols saber.
Ei, què fas?
Els dono una mica d'espai.
D'acord.
Sap que potser acabem sent família?
Era un moment bonic, no l'espatllem.
Parlant de noves famílies, quan tornem,
faré un munt de canvis a la meva vida.
Sí, molts canvis.
Oi que sí, gambeta netejadora meva?
Hòstia santa.
LA CIUTAT ETERNA
Quina vergonya.
De debò? Jo crec que és mono.
Cap... no es mogui.
Ja, no cal que m'ho diguis.
Què faig?
Només podem fer una cosa.
Córrer!
Traieu-me'ls!
LA CIUTAT ETERNA
- Connelly, què hi fas, aquí? - Cap, és un final feliç.
Hem salvat el món. S'ha quedat amb la noia.
Ens ho passem bé. Ens ho passem bé.
Connelly, has d'agafar un vol. Has d'anar tirant.
Tinc temps de sobra. Prengui's una copa per celebrar-ho.
Saps que no bec mentre estic de servei. No és professional.
Deixi's anar els cabells, deixi d'arrufar les celles.
Si actua com un covard, la gamba netejadora el deixarà.
Una copa.
Ei, dones boniques de tot el món.
Tinc una cosa per ensenyar-vos, digueu-ho a tothom.
Aixequeu les mans enlaire com si s'acabés el món.
Llisqueu entre la gent mentre comencen a mirar fixament.
Balla, va. Balla més. Balla com tu saps, nena.
Va, nena, digue'm quin és el pla.
- La gamba netejadora... - Soc jo.
Un amor com el teu no és habitual.
Deu venir del cel.
I sé que romandràs així.
Per sempre. Ho dic de debò.
I tots dos sabem
que el nostre amor creixerà
i per sempre serem
tu i jo.
Ets com el sol...
...que espanta la pluja.
EN RECORD DE LIBBY BORGMUS
Subtítols: Nahuel Martino González
Supervisor creatiu G. Parra